stanford-oval/wikipedia huggingface dataset:
אורפן בלאק
דמויות > שיבוטים ידועים

בסוף העונה הראשונה, מתגלים עשרה שיבוטים מלאומים ותחומי חיים שונים. שיבוטים נוספים מופיעים בהדרגה בעונה השנייה, כולל ג'ניפר, שמתה מאותה המחלה בדרכי הנשימה שהדביקה את קטיה וקוסימה. בסוף העונה השנייה, מוצג שיבוט טרנסג'נדר בשם טוני. בפרק הסיום של העונה הראשונה, קוסימה מגלה שלכל שיבוט יש תג DNA שונה שמבוסס על זוגות בסיסים המקודדות על ידי ASCII. בנוסף לקוד הזיהוי מופיע הטקסט "אורגניזם וחומר גנטי נגזר זה הוא קניין רוחני מוגבל" ואחריו סדרה של מספרי פטנט. שרה מקבלת תמונה עם כיתוב שמצביע על כך שפרויקט השיבוט שיצר אותה נקרא "פרויקט לדה". בפרק הסיום של העונה השנייה, מוצגת שרלוט, שיבוט בת שמונה עם נכות ברגל.
כמו כן, מתגלה כי הצבא המשיך ביוזמה שיבוט גברית בשם "פרויקט קסטור", שיצרה את השיבוטים מארק הפרוליטאני, רודי או 'פני צלקת', מילר החייל, ואת סת', השיבוט המשופם. כל השיבוטים של פרויקט קסטור מודעים לטבע שיבוטם וגודלו יחד על ידי ד"ר וירג'ינה קואדי בסביבה צבאית. באמצע העונה השלישית מוצג השיבוט פרסונס, קורבן של ניסויי מוח אנושיים. כמו כן, התגלה על ידי שרה שהנריק ג'והנסן ניסה ליצור שיבוט של קסטור ממדגם גנטי גנוב, אך לא הצליח, וכתוצאה מכך גרם למותו של התינוק אייבל.
בפרק הראשון של העונה השלישית, מתגלה כי ב-2006, שישה שיבוטים המודעים לטבע שיבוטם של פרויקט לדה הוצאו להורג באזור הלסינקי. כמו כן, מתגלה כי קיימת שיבוט שלא מודעת לטבע שיבוטה בשם קריסטל גודריץ', שעובדת בתור מניקוריסטית. היא מאוחר יותר מופיעה בפרק השמיני, בו מוצג שיבוט פולני בלי שם שמת לא מזמן מהמחלה בדרכי הנשימה. בפרק השלישי של העונה השלישית, מתגלה כי הדגימות המקורית לפרויקטים קסטור ולדה היו אח ואחות, מה שהופך את כל השיבוטים לאחים ואחיות מבחינה גנטית. בפרק התשיעי מראים עוד יותר דמיון בין הגנומים של קסטור ולדה. אישה אחת, קנדל מלון, אמה הביולוגית של שיבון סדלר, היא בעצם המקור של שני קווי השיבוט מכוח היותה כימרה אנושית.
סקירת סדרה

שמות פרקי הסדרה בכל עונותיה מכילים מונחים ידועים מזרם התודעה והפילוסופיה.
שמות פרקי העונה הראשונה הם מונחים ממוצא המינים של צ'ארלס דרווין, חוקר תורת האבולוציה.
שמות פרקי העונה השנייה הם ציטוטים מיצירותיו של הפילוסוף פרנסיס בייקון לחקר המתודולוגיה האינדוקטיבית.
שמות פרקי העונה השלישית הם ציטוטים מנאום הפרידה של דווייט אייזנהאואר.
שמות פרקי העונה הרביעית הם ציטוטים מעבודותיה של חוקרת התודעה דונה הראווי.
שמות פרקי העונה החמישית הם ציטוטים משירהּ "המחאה" של המשוררת אלה וילר וילקוקס(אנ').
| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 30 במרץ 2013 | 1 ביוני 2013 |
|  | 2 | 10 | 10 | 19 באפריל 2014 | 21 ביוני 2014 |
|  | 3 | 10 | 10 | 18 באפריל 2015 | 20 ביוני 2015 |
|  | 4 | 10 | 10 | 14 באפריל 2016 | 16 ביוני 2016 |
|  | 5 | 10 | 10 | 10 ביוני 2017 | 12 באוגוסט 2017 |
ביקורת > עונה 1

הסדרה זכתה לביקורות חיוביות באופן כללי, עם ציון של 73 מתוך 100 לעונה הראשונה באתר Metacritic. באתר Rotten Tomatoes, קיבלה הסדרה 92% רייטינג ממבקרים, עם ציון ממוצע של 8 מתוך 10 שמבוסס על 26 ביקורות. הקונצנזוס של האתר ציין: ""אורפן בלאק" היא מסע מדע בדיוני פרוע שמשלבת רגישויות דרמטיות שיכולות להפוך ממותחות לאור בהתראה של רגע". טטיאנה מסלני זכתה לשבחים רחבים על ביצועיה בתור השיבוטים השונים. טים גודמן מ-The Hollywood Reporter קרא לביצועיה "פנטסטיים".
ביקורת > עונה 2

אורפן בלאק ממשיכה לקבל ביקורות חיוביות מאוד ממבקרים, עם ציון של 79 מתוך 100 לעונה השנייה באתר Metacritic. באתר Rotten Tomatoes, קיבלה הסדרה 97% רייטינג ממבקרים, עם ציון ממוצע של 8.3 מתוך 10. הקונצנזוס של האתר ציין: "אורפן בלאק מעוגנת על ידי הביצועים המבריקים של מספר דמויות המגולמות על ידי טטיאנה מסלני, והיא מעוררת מחשבה ומבדרת כתמיד". מארי מקנמרה מלוס אנג'לס טיימס כתבה כי "מתחת לכל הפיתולים...שוכב הנושא של התגלות העוד יותר בסיסי: איך היית מגיב אם היית מגלה שמה שלמדת להכיר בתור החיים שלך היה מבוסס על מידע שגוי". אלן ספינוואל מאתר חדשות הבידור HitFix שיבח את הסדרה, וקרא לה "סדרה טובה וסולידית שמבינה את נקודות החוזק שלה וממשיכה להשתמש בהן בעונה השנייה".
ביקורת > עונה 3

העונה השלישית זכתה לביקורות חיוביות של מבקרים. באתר Metacritic, יש לעונה ציון של 70 מתוך 100 שמבוסס על 12 ביקורות. באתר Rotten Tomatoes, היא מחזיקה ב-83% רייטינג ממבקרים, עם ציון ממוצע של 7.3 מתוך 10. הקונצנזוס של האתר ציין: "העונה השלישית של אורפן בלאק מפתה את הצופים לתוך סדרת מיתולוגיה מורחבת תוך כדי המשך הדגשת הביצועים הבולטות והמרובות של טטיאנה מסלני".
ביקורת > עונה 4

העונה הרביעית זכתה לביקורות חיוביות מאוד ממבקרים. באתר Metacritic, יש לעונה ציון של 80 מתוך 100 שמבוסס על 5 ביקורות. באתר Rotten Tomatoes, היא מחזיקה ב-97% רייטינג ממבקרים, עם ציון ממוצע של 8.1 מתוך 10. הקונצנזוס של האתר ציין: "אורפן בלאק עושה סיבוב של 180 מעלות וחוזרת לשורשיה עם עונה רביעית נסיונית שנוגעת עמוק לתוך ההנחה המוזרה והחדשנית של הסדרה".
ביקורת > עונה 5

העונה החמישית זכתה לביקורות חיוביות מאוד ממבקרים. באתר Metacritic, יש לעונה ציון של 83 מתוך 100 שמבוסס על 7 ביקורות. באתר Rotten Tomatoes, היא מחזיקה ב-93% רייטינג ממבקרים, עם ציון ממוצע של 8.13 מתוך 10.
ביקורת > פרסים ושבחים

העובדה שמסלני לא קיבלה מועמדות בקטגוריית שחקנית ראשית מצטיינת בסדרת דרמה בטקס פרסי האמי לבידור בפריים טיים בשנים 2013 ו-2014 לא נתפסה בעין טובה על ידי מבקרים. טים גודמן קרא לזה "טעות שערורייתית". עם זאת, היא קיבלה את המועמדות ב-2015 וזכתה בקטגוריה ב-2016.
סדרת המשך

באפריל 2022 הוזמנה סדרת המשך בשם "אורפן בלאק: הדים" (באנגלית: Orphan Black: Echoes) שצפויה להיות מושקת במהלך 2024, שעלילתה מתרחשת בשנת 2052.
הערות שוליים

↑  Otterson, Joe (April 6, 2022). ‘Orphan Black’ Sequel Series ‘Echoes’ Gets AMC Greenlight. Variety. retrieved April 6, 2022
| --- | --- |
בקרת זהויות :  LCCN: no2014024708  VIAF: 306391901   WorldCat (עם VIAF): 306391901 
צוות השחקנים ב-2014
טטיאנה מסלני זכתה לשבחים רחבים על ביצועיה בסדרה בה היא מגלמת מספר דמויות שונות.
דוד רוטנברג

| --- | --- |
אין תמונה חופשית
 לידה:  24 באוגוסט 1964 (בן 60)
 מדינה:  ישראל ישראל
 קישורים חיצוניים
 טוויטר:  DRotenberg
 
דוד זאב רוטנברג (ידוע בכינוי וולווה; נולד בט"ז באלול תשכ"ד, 24 באוגוסט 1964), הוא איש תקשורת ומחבר ספרים ישראלי, חסיד חב"ד. יזם וערך מ-2002 את פורום בחדרי חרדים וב-2014 הקים את אתר חרדים10.
ביוגרפיה

נולד לצבי ושושנה רוטנברג. למד בתלמוד תורה בכפר חב"ד, בישיבת תומכי תמימים בלוד ובישיבת בכפר חב"ד. היה העורך הראשי של המוסף "קולות" של השבועון החרדי "בקהילה". לאחר פרישתו בשנת 2006 ממגזין "בקהילה", מונה כעורך יועץ בשבועון כפר חב"ד ושינה את פניו ועבד גם בעיתון משפחה. לאחר מכן שימש כעורך מגזין השבועון שעה טובה.
בשנת תש"ס היה ממקימי אתר חב"ד און ליין, שאותו ניהל במשך מספר שנים.
בשנת תשס"ב הקים את פורום בחדרי חרדים במערכת האתר הייד פארק במסגרת הפורום היה מן הראשונים שעסקו בחשיפת עבירות מין במגזר החרדי. בדצמבר 2009 פרש מניהול האתר, לאור מכתב שפרסמו רבנים הקורא לחרם על אתרי אינטרנט חרדיים. אך כעבור זמן שב להנהלת האתר, אך לא להנהלת הפורום.
רוטנברג הוא יועץ תוכן לעיתונים ואתרי אינטרנט וכן עורך ספרים. ב-2008 נישא בשנית לשרי רוט, שכתבה בעיתון בקהילה תחת שם העט שרה גל.
באפריל 2014 הקים בשיתוף עם אשתו את האתר "חרדים10". בהמשך חזר לעבוד[דרוש מקור][דרושה הבהרה] כעורך ראשי באתר חב"ד און ליין שהיה ממקימיו.
בתחילת המאה ה-21 התחרש כתוצאה ממחלה. בדצמבר 2017 עבר ניתוח שתל שבלולי שבעקבותיו פרסמה אשתו בטוויטר: "רגע מרגש! אחרי 15 שנים בעולם של דממה, קרא דוד בעלי, 'אני שומע'!".
במשך שנים התגורר בכפר חב"ד. כיום מתגורר במודיעין עילית ולו 2 ילדים מאשתו הראשונה.
מספריו

רוקדים ובוכים - האמת על תנועת חב"ד, תחת שם העט 'נדב איש שלום', יחד עם יורי ינובר, 1994
פלאי הרבי : ספורי מופת לילדים ולנער, כפר חב"ד, שי - הוצאה לאור, ה'תשנ"ז
מלתא דבדיחותא : אוצר חכמה וחדוד לקורא הצעיר, כפר חב"ד, ספריית אשל, ה'תשנ"ח 1998
מסע הרבי לארץ הקודש, כפר חב"ד, הוצאה עצמית, ה'תשנ"ט. - מחקר היסטורי העוסק בביקורו של האדמו"ר יוסף יצחק שניאורסון מליובאוויטש בארץ ישראל בשנת ה'תרפ"ט
הפרטיזן שחיכו לו חיים אחרים, תולדות שלום דובער פרידמן
הערות שוליים

↑  יקי אדמקר‏, קשר השתיקה נסדק: פרשות מין פרצו את מחסום התקשורת החרדית, באתר וואלה, 26 במאי 2016
↑  דוד רוטנברג, העברת שרביט הניהול - מכתב מיוחד, בחדרי חרדים.
↑  ציוץ של שרי רוט באתר "טוויטר", 31 בדצמבר 2017; העיתונאית שרי רוט: "אחרי עשור של דממה - פתאום שמעתי אותו אומר ’אני שומע’", באתר הידברות, כ"ב בטבת ה'תשע"ח
| --- | --- |
בקרת זהויות :  NLI: 987007443578205171  VIAF: 44208900   WorldCat (עם VIAF): 44208900 
הכרוז החתום בידי רבנים שהוביל לפרישת שני מנהלי אתר בחדרי חרדים: רוטנברג ודב פוברסקי
ענת קורול-גורדון

| --- | --- |

ענת קורול
 לידה:  30 בינואר 1994 (בת 30) ישראל חיפה, ישראל
 מדינה:  ישראל ישראל
 השכלה:  אוניברסיטת תל אביב 
 תקופת הפעילות:  מ-2012
 מעסיק:  תאגיד השידור הישראלי
 בן זוג:  נועם גורדון-קורול
 צאצאים:  1
 קישורים חיצוניים
 פייסבוק:  anat.ko.3
 טוויטר:  Anat_Korol
 
ענת קורול-גורדון (נולדה בחיפה ב-30 בינואר 1994) היא עיתונאית, קריינית, מגישה ואשת רדיו וטלוויזיה ישראלית. עובדת ככותבת ומגישה בדיגיטל של תאגיד השידור הישראלי.
קריירה

ב-2012, התגייסה לגלי צה"ל שם שימשה כקריינית ומגישה. הגישה את רצועת הבוקר "בוקר טוב צה"ל", את הפינה היומית "דקה ישראלית" וכן תוכניות מוזיקה ותוכן בגל"צ וגלגלצ ("בהצבעה בלבד", "מה הסיפור"). במהלך שירותה יצרה תוכניות רדיו דוקומנטריות, הבולטת בהם - "רדיו רחוב". התוכנית, אשר הביאה בכל פרק את סיפורם של אנשים מרחובות שונים בארץ, נמשכה כשלוש עונות וזיכתה אותה ב'פרס מפקד גלי צה"ל' לשנת 2014.
ב-2015 השתתפה בתחרות הפיץ' של הרדיו הבין תחומי, עם רעיון לפודקאסט מקורי המתרחש כולו בנסיעות אוטובוס.
במהלך שירותה בגלי צה"ל, הגישה פינה קבועה בתוכנית הטלוויזיה "נקודה IL" בערוץ 10 לשעבר. עם שחרורה מצה"ל, החליפה את המגישה אפרת רייטן.
ב-2015 קריינה את דמותה של חברתו לשעבר של אורי (איתי טיראן), בסרט "היורד למעלה" של היוצר אלעד קידן, אשר הוקרן בפסטיבל הסרטים בקאן. בנוסף, השתתפה בפרויקטי רדיו דוקומנטרי והייתה שותפה למיזם "סיפור משפחתי" מבית היוצר של רן לוי. כמו כן, עסקה בעריכת ערבי הרצאות והנחיית טקסים ואירועים.
ב-2016 החלה לשמש ככתבת ומגישה במחלקת החדשות של תאגיד השידור הישראלי "כאן", וכן השתתפה בכתבות של מחלקת הדיגיטל וברדיו.
בשנת 2017, הגישה את התוכנית 'חמש מקורי' בכאן 11, לצדו של העיתונאי דרור פויר.
ב-2019 התחתנה עם נועם.
במרץ 2024 נולדה בתם הראשונה. מתגוררים בחיפה.
הערות שוליים

↑  עד כאן: סוף לפינה "60 שניות" בגל"צ
↑  גלי צה"ל : בהצבעה בלבד, באתר glz.co.il
↑  גלי צה"ל : 'מה הסיפור', באתר glz.co.il
↑  גלי צה"ל : רדיו רחוב, באתר glz.co.il
↑  GLZradio גלצ (2014-11-26), פרס מפקד גלי צה"ל 2014 - "רדיו רחוב", נבדק ב-2017-05-17
↑  "הפיץ': תחרות פודקאסטים ע"ש דניאל פרל ז"ל | הרדיו הבינתחומי". הרדיו הבינתחומי. 2015-03-24. נבדק ב-2017-05-17.
↑  נקודה il - התוכניות המלאות, באתר תוכניות ערוץ 10
↑  צוות ההפקה – סיפור משפחתי, באתר www.familysounds.net (ארכיון)
↑  כאן - תאגיד השידור הישראלי (2017-02-14), הגעתם רטובים לעבודה ? ענת קורול תוהה מי המציא את המטריה, נבדק ב-2017-05-17
↑  כאן - תאגיד השידור הישראלי (2017-02-19), כאן מבררים, מדוע מסעדות רבות מתעקשות לחלק לנו לחם בתחילת הארוחה?, נבדק ב-2017-05-17
↑  "הקברים של גיורא". כאן-תאגיד השידור הישראלי. נבדק ב-2017-05-17.
↑  בועז כהן, ענת קורול שוברת את הסטטיסטיקה, באתר כלבו – חיפה והצפון, 15 במאי 2017
דניאל זך

| --- | --- |
אין תמונה חופשית
 לידה:  1967 (בן 58 בערך)
 מסעדות:  "חדר אוכל" (נסגרה)  "כרמלה בנחלה"  "הלנה בנמל"  "אסיה מוניקה"
 ספרים:  "כרמלה ואני"
 
דניאל זך (נולד ב-1967) הוא שף ישראלי.
ביוגרפיה

זך (זיסנבך) נולד בגרמניה ובגיל 8 חודשים הוריו עלו איתו לישראל והשתקעו בכפר סבא. זך גדל במשק של הורי אימו במושב שדה ורבורג. בתיכון למד גרפיקה ושאף לעסוק באמנות. את אשתו כרמית הכיר בשירותו בצה"ל. עבד במשך שנתיים במסעדת "תפוח הזהב" של ישראל אהרוני, לצידם של יורם ניצן ויונתן רושפלד. ב-1992 נסע ביחד עם אשתו למשך שנתיים לאירופה להתלמד במסעדות, הם שהו בעיקר באלזס. בשנת 1994 חזר לישראל והקים את ביתו בגליל. עבד כשף ראשי בהקמתה של מסעדת "וילה רוז" בחיפה, אותה הקימו עירית שנקר וחיים כהן, אחר-כך עבד כשף ראשי במסעדת "צל אורנים" בקריית טבעון. המסעדה הראשונה שהקים הייתה "חדר אוכל" בבית לחם הגלילית, שכיום נקרא, נווה הגר. עבד ברשת המלונות "מריוט" וייעץ למסעדות באירופה.
בספטמבר 2001 פתח זך ביחד עם אורי ירמיאס את מסעדת "כרמלה בנחלה" ב"בית העמודים" במדרחוב נחלת בנימין בתל אביב. המסעדה שלבה סגנון בישול צרפתי, השפעה מהמטבח האוסטרו-הונגרי, עם השראה וחומרי גלם משוק הכרמל הסמוך עם תפריט עונתי. מנות הדגל שלו הן סלט עשבי תיבול בקשיו ותבשיל עגל חלב בסילאן.
המסעדה נבחרה בידי דניאל רוגוב לאחת מעשר המסעדות הטובות בישראל בשנת 2004.
נבחרה למסעדה ה-15 בטיבה בתל אביב בסקר קוראים של עכבר העיר בשנת 2009. ביוני 2012 נסגרה המסעדה לאחר אחת עשרה שנים של פעילות.
בשנת 2004 פתח זך ביחד עם אורי ירמיאס את מסעדת "הלנה בנמל" בקיסריה, שהשף שלה הוא עמוס שיאון. המסעדה נבחרה לעשירית בטיבה בישראל ב-2010 לפי אתר מפה.
נבחרה גם בידי כתב העת מסע אחר לאחת המסעדות הכי יפות בארץ.
בשנת 2010 פתח זך את מסעדת "אסיה מוניקה" בהוד השרון, המגישה מטבח אסיאתי עם מנות אמריקאיות ביחד עם דוד זהות ויפעת פיש.
בשלהי 2012 פתח את מסעדת "טרומפלדור 10" ברמת השרון. המסעדה נסגרה באפריל 2014, כאשר כבר לא הייתה בבעלותו.
במהלך 2016 הוביל להשקת רשת הכריכים "פאזל-פוד".
ב-2016 פתח זך בברלין שבגרמניה את מסעדת "כרמלה" בקונספט דומה למסעדתו "כרמל בנחלה".
ב-2009 ראה אור ספרו בהוצאת מודן "כרמלה ואני".
פרעצל וחמאת אנשובי
קרפצ'יו בקר עם עלים, פרי עונתי, שקדים מלוחים וגבינת ברי
אגסים צלויים עם גבינה כחולה ואגוזים על עלים צעירים בסירופ רימונים
סלק צעיר ממולא בבשר זנב שור מבושל ברוטב יין, מוגש עם שפצלה, כרוב סגול וקינמון
שרימפס, קלמרי, מולים ונתחי דג מאודים ברוטב עגבניות, אוזו, שום, חמאה ועשבי תיבול
טעימות קינוחים: פנקוטה עם הל, עוגת גבינה, פאדג' שוקולד, סורבה לימון עם קיווי, אגס, 2 סוגי ענבים, תפוז, לימון ואפרסמון
הערות שוליים

↑  דניאל רוגוב, ‏ 10 המסעדות הטובות בישראל, הארץ, 18 בדצמבר 2004
↑  תיקי גולן, מתן אברמוביץ' ויעל רייף, 25 המסעדות הטובות ביותר בתל אביב: בחירת הגולשים, באתר הארץ, 11 ביוני 2009
↑  גלי וולוצקי, ראיון "כלכליסט" - כרמלה כבר לא בנחלה, באתר כלכליסט, 3 ביולי 2012
↑  אילי תימור, 10 המסעדות הטובות בישראל, באתר ynet, 22 בפברואר 2010
↑  רותם בר-כהן וסימי שאואר, לאכול בעיניים: המסעדות עם הנוף הכי יפה בארץ, מסע אחר, 29 ביולי 2011
↑  גלי וולוצקי, הפסקה לעסקית: בורגנית במובן הטוב, באתר כלכליסט, 10 בדצמבר 2012
↑  גלי וולוצקי, רוקח 73 עוברת, טרומפלדור 10 נסגרת, באתר כלכליסט, 27 באפריל 2014
↑  ריטה גולדשטיין, ‏ניסינו את פאזל-פוד, רשת כריכי הבשר החדשה והמושחתת מבית ריבר, באתר ‏מאקו‏, 24 ביולי 2016
↑    יקיר אלקריב, כרמלה בנחלת ברלין, באתר "ידיעות אחרונות", 13 במרץ 2016
אריק אנדרה

| --- | --- |

 לידה:  4 באפריל 1983 (בן 41) בוקה רטון, פלורידה, ארצות הברית ארצות הברית 
 מדינה:  ארצות הברית 
 תקופת הפעילות:  מ-2009 
 מקום לימודים:  מכללת ברקלי למוזיקה  Dreyfoos School of the Arts 
 בן או בת זוג:  רוזריו דוסון (2015–2017) 
 http://www.ericandre.com
 פרופיל ב-IMDb
 
אריק סמואל אנדרה (באנגלית: Eric Samuel Andre; נולד ב-4 באפריל 1983) הוא שחקן, קומיקאי, סטנדאפיסט ומנחה טלוויזיה יהודי-אמריקאי, הוא יוצרה, מנחה ושותף לכתיבתה של התוכנית "המופע של אריק אנדרה" המשודרת ברצועת שידורי הלילה "Adult Swim".
ביוגרפיה

אנדרה נולד בבוקה רטון, פלורידה שבארצות הברית. אביו הוא פסיכיאטר ממוצא אפריקאי מהאיטי, ואימו אמריקאית-יהודייה ממוצא אשכנזי. אנדרה השלים את לימודיו התיכוניים בבית הספר לאומנות "דרייפוס" בווסט פאלם ביץ' ולאחר מכן למד מוזיקה במכללת ברקלי למוזיקה בבוסטון והתמחה בנגינה על קונטרבס.
קריירה

אנדרה הוא היוצר והמנחה בתוכנית "המופע של אריק אנדרה", קומדיה פארודית המשודרת ב-Adult Swim (רצועת הלילה של Cartoon Network's). התוכנית כוללת מתיחות, הומור קיצוני, מערכונים ואירוחים של סלבריטאים.
אנדרה שיחק את דמותו של מארק בקומדיה "Don't Trust the B---- in Apartment 23" מאת רשת ABC והתארח בסדרה מרוששות בתפקיד דיק, מושא אהבתה של מקס וחברה ללימודי קונדיטוריה. בנוסף, אנדרה שיחק את דמותו של מייק בקומדיה "Man Seeking Woman" מאת רשת FFX. שידוריה החלו בשנת 2015 ועונתה השלישית והאחרונה, הכוללת עשרה פרקים, שודרה לראשונה ב-4 בינואר 2017.
ב-29 במרץ 2018 הופיע בישראל.
ב-26 ביוני 2019, הוציא את אלבומו הראשון כחלק מפרויקט המוזיקה שלו "Blarf".
אקטיביזם

באוקטובר 2023, אנדרה, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

אנדרה מזהה את עצמו כאתאיסט, ומגדיר את עצמו הן כיהודי והן כשחור.
הוא מתרגל מדיטציה טרנסצנדנטלית.
פילמוגרפיה > קולנוע

| שנה | סרט | התפקיד | הערות |
| --- | --- | --- | --- |
| 2009 | The Invention of Lying |  |  |
| 2012 | Should've Been Romeo | באז |  |
| 2013 | לדפוק התמחות | סיד |  |
| 2015 | להקת חברים | מוק |  |
| 2016 | Popstar: Never Stop Never Stopping | כתב של CMZ |  |
| 2017 | לילה קשוח | ג'ייק |  |
| 2019 | מלך האריות | אזיזי | דיבוב |
| 2021 | לשיר 2 | אלדווד | דיבוב |
| 2021 | משפחת מיטשל ומלחמתה במכונות | מארק בוואמן | דיבוב |
| 2021 | טריפ רע: מותחים גבולות | כריס קארי | גם מפיק |
| 2023 | טרולים 3: הקול טוב | ג'ון דורי | דיבוב |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 2009 | תרגיע | Set P.A. | פרק 2 |
| 2010 | המפץ הגדול | ג׳ואי | פרק: "The 21-Second Excitation" |
| 2011 | זיק ולות'ר | זורן | פרק: "Skate Troopers" |
| 2011 | Hot in Cleveland | ג׳ף | פרק: "Elka's Wedding" |
| 2011 | Fact Checkers Unit | מיראג׳ | פרק: "Excessive Gass" |
| 2012–2013 | Don't Trust the B---- in Apartment 23 | מרק ריינולדס | הופיע ב-22 פרקים |
| 2012–הווה | המופע של אריק אנדרה | בתפקיד עצמו | יוצר, מנחה ושותף לכתיבה |
| 2013–2014 | מרוששות | דיקון "דיק" ברומברג | הופיע ב-8 פרקים. |
| 2014 | Lucas Bros. Moving Co. | מגוון דמויות | דיבוב |
| 2014 | Comedy Bang! Bang! | בתפקיד עצמו | פרק: "Eric Andre Wears a Cat Collage Shirt & Sneakers" |
| 2015 | רובוט צ'יקן | מגוון דמויות | פרק: "Zero Vegetables" |
| 2015–2017 | כשגבר פוגש אישה | מייק | 3 עונות; תפקיד ראשי |
| 2016 | אנימלס | אלכס | דיבוב בפרק: "Cats" |
| 2016 | אבא אמריקאי | The Drifter | דיבוב בפרק: "Stan Smith Is Keanu Reeves as Stanny Utah in Point Break" |
| 2017 | Michael Bolton's Big, Sexy Valentine's Day Special | בייבי ארצ׳ר |  |
| 2017 | Mostly 4 Millennials |  | הפקה |
| 2018 | Disenchantment | לוצי | דיבוב |
| 2022 | גיירמו דל טורו מציג: חדר הפלאות |  | פרק: "The Viewing" |
פילמוגרפיה > סדרות אינטרנט

| שנה | כותרת | התפקיד | הערות |
| --- | --- | --- | --- |
| 2010 | Laugh Track Mash-Ups | פארקר ליאון | פרק: "At Your Sir-vice" |
| 2013 | The ArScheerio Paul Show | פלייבור פלייב | פרק: "Vanilla Ice & Flavor Flav" |
| 2013 | Getting Doug With High | בתפקיד עצמו | פרק מס׳ 5 |
| 2016 | Hot Ones | בתפקיד עצמו | פרק: "Eric Andre Turns Into Tay Zonday While Eating Spicy Wings" |
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס אמי אמנותי לבידור בפריים טיים | השחקן הטוב ביותר בסדרת קומדיה או דרמה קצרה | The Eric Andre Show | זכייה |  |
הערות שוליים

↑  "Eric Andre Biography". TV Guide. Archived from the original on 2012-07-06. Retrieved 2012-07-12.(הקישור אינו פעיל, 8.04.2018)
↑  "Eric Andre says a bunch of bullshit". avclub.com.
↑  In Bed With Joan - Episode 33: Eric Andre. YouTube. 22 October 2013.
↑  "Q&A With Alum Eric Andre". soafi.org. 22 April 2013. Retrieved 15 October 2016.
↑  Luippold, Ross. "Eric Andre Talks His New Adult Swim Show That ABC Isn't 'Thrilled' About". Huffington Post. Retrieved May 29, 2015.
↑  ndreeva, Nellie (April 12, 2016). "'Man Seeking Woman' Renewed For Season 3 By FXX". Deadline.com. Retrieved April 12, 2016.
↑  Pedersen, Erik (November 7, 2016). "'It's Always Sunny' & 'Man Seeking Woman' Get Return Dates On FXX". Deadline.com. Retrieved November 7, 2016.
↑  עמית סלונים‏, ואז אחד הקומיקאים הפרועים בעולם התפשט והתחכך בצופה הישראלי, באתר וואלה, 30 במרץ 2018
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  Pedersen, Erik (November 7, 2016). "'It's Always Sunny' & 'Man Seeking Woman' Get Return Dates On FXX". Deadline.com. Retrieved November 7, 2016.
↑  Andre, Eric (2012-06-09). "I'm the only atheist who's favorite album is Marvin Gaye's What's Going On #mostreligiousalbumever". @ericandre. Retrieved 2017-07-31.
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
| 0 | 1 | 2 |
| --- | --- | --- |
| הקודם: 2023: טים רובינסון – די, שיגעת: תוכנית המערכונים של טים רובינסון ג'סמין גאי – Chronicles of Jessica Wu | פרס אמי לבידור בפריים טיים לשחקן הטוב ביותר בסדרת קומדיה או דרמה קצרה   2024: אריק אנדרה – The Eric Andre Show  | הבא: |
| --- | --- |
בקרת זהויות :  GND: 1200562755  ISNI: 0000 0004 3350 423X  LCCN: no2014008182  MusicBrainz: b1db927a-7fb1-4b50-b8c0-8326823d8672  VIAF: 308181062   WorldCat (עם VIAF): 308181062
דודיק סמדר

| --- | --- |

דודיק סמדר בשנות ה-50
 לידה:  1 בינואר 1931 חיפה, פלשתינה (א"י)
 פטירה:  6 בנובמבר 2012 (בגיל 81)
 מקום קבורה:  בית העלמין קריית שאול 
 מדינה:  ישראל 
 פרופיל ב-IMDb
 
דודיק סמדר (1 בינואר 1931 - 6 בנובמבר 2012) היה שחקן טלוויזיה, פזמונאי, איש תיאטרון ומדבב ישראלי, שתפקידו הידוע ביותר היה כמורה הדרך סימנטוב בסדרת הטלוויזיה עברית בסימן טוב ששודרה בשנת 1975 בטלוויזיה החינוכית.
לוחית זיכרון לדודיק סמדר בתל אביב
קורות חייו > חיים אישיים

בשנות ה-60 היה נשוי לנירה עדי, ממנה התגרש כעבור מספר שנים. יש להם בן משותף (נולד ב-1964). דודיק נפטר מסרטן ב-6 בנובמבר 2012, בגיל 81 ונטמן בבית העלמין קריית שאול. הוא הותיר אחריו רעייה ושני בנים.
במסגרת פרויקט של עיריית תל אביב להנצחת אמנים ואנשי במה תושבי תל אביב, נקבע לוח הנצחה בכניסה לביתו בשדרות בן-גוריון 70 בתל אביב.
הערות שוליים

↑  נועה הרשקוביץ‏, השחקן דוד (דודיק) סמדר הלך לעולמו, באתר וואלה, 7 בנובמבר 2012
↑  תהילה עופר, כוכבים בלשכה, מעריב, 20 בדצמבר 1985
↑  רחל מרחלת על כל העולם, העולם הזה, 17 בספטמבר 1980
| --- | --- |
בקרת זהויות :  NLI: 987011416541905171  MusicBrainz: f561e43b-e950-44ea-8c39-a608931ae96e  VIAF: 1445165930959768530002   WorldCat (עם VIAF): 1445165930959768530002
הכהן הגדול השומרוני

הכהן הגדול אוחז בספר תורה בכתב שומרוני, 1905
הכהן הגדול השומרוני בטקס זבח חג הפסח השומרוני
הכהן הגדול השומרוני משמש ככהן גדול של קהילת השומרונים וכמנהיגה הדתי הבכיר. מתוקף תפקידו הוא מתגורר בהר גריזים.
כהן גדול נבחר לאחר מותו של כהן גדול קודם, מתוך בני משפחת הכהונה ובהתאם לגילו. לפי ההיסטוריה הרשמית של השומרונים, משרת הכהן הגדול החלה עם אהרן, הכהן הראשון, אחיו של משה, ולא פסקה מאז, אולם היסטוריונים רבים מפקפקים בתפיסה זו. על פי המסורת השומרונית הכהונה עברה בירושה לאלעזר ואחריו לפינחס בנו, ומאז הכהונה עברה מדור לדור בירושה לצאצאיו. בשנת 1624 פקד שבר גדול את הקהילה השומרונית כאשר הנצר האחרון מגזע בני פינחס בן אלעזר בן אהרון, הכהן הגדול, שלמה בן פנחס, מת. תחתיו כיהן צדקה בן טביה ומאז, במשך כ־400 שנה, הכהנים הגדולים הם ממשפחתו. צדקה בן טביה היה מבני שבט לוי מזרע עוזיאל בן קהת, דוֹד משה רבנו, ולכן למעשה הכהנים הגדולים כיום אינם מזרע אהרון. אך לאחר כמה דורות החלו הכהנים הגדולים לטעון שגם הם מזרע אהרון רק לא מזרע פינחס בן אלעזר בן אהרן אלא מבני איתמר בן אהרן. טענה זו מסתמכת על כך שטביה בן יצחק הכהן הגדול מהמאה ה-18 באחד מהפיוטים שכתב מיחס את משפחתו לעבד אלה בן שלמה מגדולי חכמי השומרונים בן המאה ה-14 שהיה כהן ממשפחת איתמר. גרסה זו היא הגרסה המקובלת היום על השומרונים וכך היא מסורתם. לפי הספירה השומרונית מונו מאז אהרן 133 כהנים גדולים. ככל הנראה כבר בתקופה ההלניסטית[דרוש מקור] עמד כהן גדול בראש השומרונים, מה שעושה אותה לאחת המשרות המתפקדות העתיקות בעולם.
כיום הכהן הגדול הוא עובדיה כהן בן וואסף כהן, הכהן ה-133 המחזיק במשרה.
הכהנים הגדולים במאות העשרים והעשרים ואחת

1874–1916: יעקב בן אהרון בן שלמה (120 למניין)
1916–1932: יצחק בן עמרם (121 למניין)
1933–1943: מצליח בן פינחס (122 למניין)
1943–1961: אבישע בן פינחס (123 למניין)
1961–1980: עמרם בן יצחק (124 למניין)
1980–1982: אשר בן מצליח בן פנחס (125 למניין)
1982–1984: פינחס בן מצליח בן פינחס (126 למניין)
1984–1987: יעקב בן עזי בן יעקב בן אהרן (127 למניין)
1987–1998: יוסף בן אב-חסדה בן יעקב בן אהרן (128 למניין)
1998–2001: לוי בן אבישע בן פנחס בן יצחק (129 למניין)
2001–2004: שלום בן עמרם בן יצחק (130 למניין)
2004–2010: אלעזר בן צדקה בן יצחק (131 למניין)
2010–2013: אהרון בן אב-חסדה בן יעקב בן אהרון (132 למניין)
2013 - מכהן: עובדיה בן אשר (133 למניין)